Ibiai

Ibiai (Threskiornithinae) – irklakojinių paukščių (Pelecaniformes) būrio, ibinių (Threskiornithidae) šeimos paukščių pošeimis. Anksčiau, tradiciškai ibiai buvo priskiriami gandrinių paukščių (Ciconiiformes) būriui.

Ibiai yra dideli ir vidutinio dydžio paukščiai. Mažiausia pošeimio rūšis yra nykštukinis žaliasis ibis (Bostrychia bocagei), kūno ilgis 45 cm, kūno svoris 450 g. Didysis ibis (Pseudibis gigantea) yra didžiausia rūšis, jo kūno ilgis 102–106 cm, aukštis iki 100 cm, svoris apie 4,2 kg.

Ibiai Lietuvoje 
Lietuvoje retkarčiais aptinkamos dvi rūšys:
 Rudasis ibis (Plegadis falcinellus); Lietuvoje neperi, retkarčiais aptinkamas per paukščių migracijas.
 Afrikinis šventasis ibis (Threskiornis aethiopicus); Lietuvoje neperi, retkarčiais aptinkamas per paukščių migracijas.

Ibių pošeimio klasifikacija 

Ibinių šeimoje išskiriamos 12 genčių, 28 rūšys:
 Gentis: Bostrychia – Chadadai;
 Bostrychia bocagei – Nykštukinis žaliasis ibis;
 Bostrychia carunculata
 Bostrychia hagedash – Chadadas;
 Bostrychia olivacea – Alyvinis ibis;
 Bostrychia rara – Dėmėtakrūtis ibis;
 Gentis: Cercibis – Smailiauodegiai ibiai;
 Cercibis oxycerca – Smailiauodegis ibis;
 Gentis: Eudocimus – Rožiniai ibiai;
 Eudocimus albus – Baltasis ibis;
 Eudocimus ruber – Raudonasis ibis;
 Gentis: Geronticus – Plikieji ibiai;
 Geronticus calvus – Pietinis plikasis ibis;
 Geronticus eremita – Šiaurinis plikasis ibis;
 Gentis: Lophotibis – Madagaskariniai ibiai;
 Lophotibis cristata – Madagaskarinis ibis;
 Gentis: Mesembrinibis – Žalieji ibiai;
 Mesembrinibis cayennensis – Žaliasis ibis;
 Gentis: Nipponia – Japoniniai ibiai;
 Nipponia nippon – Kuoduotasis japoninis ibis;
 Gentis: Phimosus – Plikaveidžiai ibiai;
 Phimosus infuscatus – Plikaveidis ibis;
 Gentis: Plegadis – Kepaliniai ibiai;
 Plegadis chihi – Baltaskruostis ibis;
 Plegadis falcinellus – Žvilgantysis ibis;
 Plegadis ridgwayi – Punos ibis;
 Gentis: Pseudibis – Netikrieji ibiai;
 Pseudibis davisoni – Baltapetis ibis;
 Pseudibis gigantea – Didysis ibis; kartais išskiriamas į atskirą Thaumatibis gentį.
 Pseudibis papillosa – Juodasis ibis;
 Gentis: Theristicus – Andiniai ibiai;
 Theristicus caerulescens – Kaštonaspalvis ibis;
 Theristicus caudatus – Rudakaklis ibis;
 Theristicus melanopis – Juodaskruostis ibis; dalis mokslininkų iš juodaskruosčių ibių išskiria andinį ibį (Theristicus branickii), kaip atskirą porūšį ar rūšį.
 Gentis: Threskiornis – Juodgalviai ibiai;
 Threskiornis aethiopicus – Afrikinis šventasis ibis;
 Threskiornis bernieri – Madagaskarinis šventasis ibis; anksčiau buvo laikytas afrikinio šventojo ibio porūšiu.
 Threskiornis melanocephalus – Azijinis juodgalvis ibis; 
 Threskiornis molucca – Australinis juodgalvis ibis;
 Threskiornis spinicollis – Gelsvakrūtis juodgalvis ibis;

Dalis mokslininkų didyjį ibį priskiria prie Thaumatibis genties, tokiu atveju, ibių pošeimyje būtų 13 genčių. Kiti mokslininkai iš juodaskruosčių ibių (Theristicus melanopis) populiacijos išskiria andinį ibį (Theristicus branickii) kaip atskirą rūšį, tuomet ibių šeimoje būtų 29 rūšys.

Istoriniais laikais išnykusios ibių rūšys 
 Gentis: Threskiornis – Juodgalviai ibiai;
 †Threskiornis solitarius Sélys, 1848 – Reunjoninis ibis; buvo ribotos skraidymo gebos rūšis.

Priešistoriniais laikais išnykusios ibių rūšys 
Iš fosilijų išskiriamos išnykusios rūšys:
 †Gentis: Apteribis – Mauinuiniai ibiai; Išnykusi neskraidžiusių ibių gentis, gyvenusi Didžiojoje Maui (Maui Nui) saloje.
 †Apteribis brevis Olson & James, 1991 – Mauinis ibis; buvo paplitę Maui saloje.
 †Apteribis glenos Olson & Wetmore, 1976 – Molokainis ibis; buvo paplitę Molokai saloje.
 †Gentis: Xenicibis Olson & Steadman, 1977; Neskraidžiusių ibių gentis.
 †Xenicibis xympithecus Olson & Steadman, 1977 - Jamaikinis ibis; rūšis buvo paplitusi Jamaikos saloje.

Nuorodos 

 gbif.org / Threskiornithidae

Šaltiniai 

Ibiniai